Diari Oficial de la Generalitat Valenciana


Sumari del DOGV 4374, del 08-11-2002 (2002/11174)

Convocatòria concurs-oposició per a la provisió de dues places d'operari de peó d'obres de jardineria.
------------------------------------------------------------------------------------------------------

### Dades del document

Número de DOGV
:   4374

Data del DOGV
:   08-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11857


Data del document
:   18-10-2002

Organisme emissor
:   Ajuntament de Tavernes Blanques

Tipus de document
:   Resolució

Descriptors 

:   * Tavernes Blanques
    * concurs administratiu
    * peó
    * administració local

Convocatòria concurs-oposició per a la provisió de dues places d'operari de peó d'obres de jardineria. [2002/N11881]
  
La Comissió de Govern, en sessió celebrada el dia 2 d'octubre de 2002, va acordar convocar proves selectives d'accés al grup E, operari peó d'obres de jardineria, que regirà per les següents:
  
Bases
  
Primera. Objecte de la convocatòria. La present convocatòria té com a objecte la selecció de personal per a cobrir dues places vacants del grup E, escala d'administració especial, subescala de servicis especials, denominació: operari peó d'obres de jardineria, oferida per mitjà del sistema selectiu de lliure accés, procediment de concurs-oposició, inclosa en l'Oferta Pública d'Ocupació per a l'any 2001.
  
Segona. Condicions generals dels aspirants. Per a ser admés a estes proves selectives els aspirants hauran de reunir els següents requisits:
  
a) Tindre la nacionalitat espanyola o la d'un dels restants estats membres de la Unió Europea o d'aquells estats als quals els siga d'aplicació la lliure circulació de treballadors i treballadores, en els termes previstos en la llei estatal que regula esta matèria.
  
b) Tindre complits díhuit anys i no haver aconseguit l'edat de jubilació.
  
c) Estar en possessió del Certificat d'Escolaritat o equivalent, o complides les condicions per a obtindre'l en la data en què acabe el termini de presentació d'instàncies.
  
La titulació s'acreditarà per mitjà de l'expedició dels títols corresponents per l'autoritat acadèmica competent del Ministeri d'Educació i Cultura, així com també, i si és procedent, l'equivalència de títols.
  
d) No patir malaltia o defecte físic que impedisca l'acompliment de les funcions corresponents.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat o separada mitjançant expedient disciplinari de qualsevol administració o ocupació pública.
  
Les condicions per a ser admés a les proves, hauran de reunir-se en el moment del final del termini de presentació de sol·licituds i mantindre's durant tot el procés selectiu, fins al moment de la presa de possessió.
  
Tercera. Sol·licituds. Aquells que desitgen prendre part en estes proves selectives hauran de fer-ho constar en la sol·licitud segons el model que serà facilitat gratuïtament en l'Oficina del Registre General.
  
Les sol·licituds es dirigiran a l'alcalde president de l'Ajuntament de Tavernes Blanques, en el termini de 20 dies hàbils comptats a partir del sendemà de la publicació d'esta convocatòria en el Diari Oficial de la Generalitat Valenciana; havent d'adjuntar una fotocòpia del DNI o del passaport en el cas dels nacionals dels estats membres de la Unió Europea o d'aquells estats a què siga d'aplicació la lliure circulació de treballadors i treballadores.
  
La presentació de sol·licituds es podrà efectuar personalment en l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els drets d'examen es fixen en la quantia de 36,06 euros, i es faran efectives pels mitjans establits en l'art. 38.7 de la Llei 30/1992, de 26 de novembre, havent d'adjuntar-se a la sol·licitud el resguard acreditatiu del pagament dels drets. Podran igualment ingressar-se directament en el compte corrent núm. 2090/2250/18/4598965317, de l'entitat Caixa d'Estalvis del Mediterrani, o per mitjà de transferència des de qualsevol entitat bancària al citat compte .
  
En cap cas la mera presentació i pagament suposarà la substitució del tràmit de presentació en temps i forma de la sol·licitud.
  
Quarta. Admissió d'aspirants. Acabat el termini de presentació de sol·licituds, prèvia verificació que s'ha realitzat el pagament dels drets d'examen, l'Alcaldia dictarà la resolució que es publicarà en el Diari Oficial de la Generalitat Valenciana i tauler d'edictes municipals, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les reclamacions que tinguen per convenient en el termini de 10 dies hàbils comptats a partir del següent al de la publicació de la relació provisional d'admesos i exclosos en el Diari Oficial de la Generalitat Valenciana.
  
Seran causes d'exclusió, a més de les assenyalades en altres apartats d'estes bases:
  
- L'omissió de la firma en la sol·licitud.
  
- No adjuntar la fotocòpia del DNI o passaport.
  
- No abonar els drets d'examen.
  
Transcorregut el termini de 10 dies hàbils, esmenats els defectes, si escau,. i vistes les reclamacions que corresponguen, l'Alcaldia dictarà una resolució que contindrà la relació definitiva d'admesos i exclosos, i amb almenys una antelació de 15 dies hàbils, la data, el lloc i l'hora de celebració i començament dels exercicis, que es publicarà en el Diari Oficial de la Generalitat Valenciana i tauler d'anuncis municipal.
  
Cinquena. Proves selectives. El procediment de selecció es realitzarà per concurs-oposició, sistema selectiu de lliure accés.
  
1. Fase d'oposició: constarà dels exercicis que a continuació s'indiquen.
  
Primer exercici. Obligatori i eliminatori. De coneixement del temari. Consistirà en la realització per escrit d'una prova de coneixements referida als continguts del programa temari.
  
L'exercici podrà fixar-se pel tribunal en forma de preguntes a desenrotllar pels opositors, o en forma de test, amb un mínim de 50 preguntes. La duració serà determinada pel tribunal, sense que puga ser inferior a 90 minuts, si es tracta de preguntes a desenrotllar o de 45 minuts, si s'opta per la forma de test. En este últim cas, a cada pregunta correspondran quatre respostes alternatives, sent correcta només una d'elles. Les contestacions errònies es valoraran negativament amb una penalització equivalent a 1/3 del valor de cada contestació correcta, i les omissions no es computaran.
  
Segon exercici. Obligatori i eliminatori. De caràcter pràctic. Consistirà en la realització d'una prova pràctica relacionada amb el lloc de treball objecte de la convocatòria, i en relació amb el programa temari que figura com annex a les presents bases, i que serà fixada pel tribunal immediatament abans de celebrar-se l'exercici.
  
Una vegada conclosa la prova, els exercicis seran introduïts en sobre tancat i quedaran davall la custòdia del tribunal qualificador, el qual cridarà individualment als opositors per a la lectura dels temes que hagen desenrotllat.
  
En tots els exercicis el tribunal prendrà les mesures que siguen necessàries per a garantir l'anonimat en la seua valoració, sent anul·lats tots aquells en què es continguera alguna marca que poguera identificar al seu autor.
  
2. Fase de concurs: es valoraran els mèrits acreditats fefaentment pels aspirants que hagen superat la fase d'oposició conforme al barem que figura en l'annex II, de conformitat amb l'article 7 de l'orde de 20 de gener de 2000 del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En qualsevol cas, la màxima puntuació que puga obtindre's en la fase de concurs, no excedirà mai d'un 40 per 100 de la puntuació total del concurs-oposició, en funció del perfil del lloc.
  
Sisena. Qualificació dels exercicis. El primer i segon exercici es puntuaran de 0 a 10 punts. Serà necessari obtindre un mínim de 5 punts per a superar estos dos exercicis.
  
La qualificació resultant de la totalitat dels exercicis vindrà determinada per la suma de puntuacions obtingudes en cada u d'ells.
  
Per la naturalesa del sistema selectiu aplicable, la fase d'oposició podrà ser superada per un nombre d'aspirants superior al de places convocades.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, emplaçant-los perquè en el termini de deu dies hàbils comptats a partir del dia següent al de la publicació de les qualificacions en el tauler d'anuncis municipal, presenten la documentación acreditativa dels mèrits i experiència previstos en la present convocatòria, en l'oficina del registre general de l'ajuntament o en cualquiera de las formas establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
No es valoraran aquells mèrits que no es troben suficientment acreditats, no admetent-se la documentació presentada fora de termini.
  
Finalitzat el termini de presentació de documentació establida, el tribunal publicarà en el tauler d'anuncis municipal, el llistat provisional de valoracions de la fase de concurs i concedirà un termini de deu dies hàbils comptats a partir del sendemà de la seua publicació, perquè els interessats formulen las reclamacions i esmenes que estimen pertinents en relació a la seua baremació.
  
Resoltes les possibles al·legacions i esmenes el tribunal dictarà resolució fixant la relació definitiva d'aspirants aprovats.
  
Per a la confecció d'esta relació se sumaran las qualificacions obtingudes per cada aspirant en la fase d'oposició i en la fase de concurs.
  
A continuació s'ordenaran per orde de puntuació de major a menor, interrompent-se la relació quan el nombre d'aspirants coincidisca amb el nombre de places convocades, sense que en cap cas puga contindre un nombre superior al de places convocades.
  
En cas d'empat entre aspirants l'orde s'establirà segons la major puntuació obtinguda per cada aspirant en el tercer exercici; en segon lloc, de mantindres l'empat, s'atendrà la major puntuació en el segon exercici. Si persistira el dit empat, s'atendrà a la major puntuació en la fase de concurso. En última instància, l'orde s'establirà per mitjà de sorteig públic d'estos.
  
En el cas que el nombre d'aspirants aprovats fora inferior al de places convocades, les sobrants es declararan desertes.
  
Setena. Borsa de treball. El personal aspirant que en participar en les proves d'accés al grup, sector, cos/escala de la convocatòria, haja aprovat algun exercici que constituïx el procés selectiu, segons l'orde de prioritat que s'obtinga per la puntuació aconseguida i amb preferència de què hagen aprovat un nombre més gran d'exercicis es confeccionarà una borsa de treball.
  
El criteri definitiu de provisió dels integrants de les mateixes, s'obtindrà per la suma de puntuació obtinguda en les citades proves i l'obtinguda en la valoració dels mèrits que en cada convocatòria s'establisquen.
  
La borsa de treball, incloent l'orde de prioritat, es publicarà en el tauler d'edictes municipal.
  
Huitena. Desenrotllament de les proves selectives. El primer exercici es realitzarà en el lloc, data i hora que s'establisca en la resolució per la qual s'aprova i publica en el Diari Oficial de la Generalitat Valenciana, la llista definitiva d'admesos i exclosos de les proves objecte d'esta convocatòria amb una antelació no inferior a quinze dies hàbils.
  
Els aspirants seran convocats para cada exercici en crida única. Els membres del tribunal de selecció y el personal col·laborador, no permetran l'accés a la sala, on es realitze l'exercici, d'aquelles persones que compareguen una vegada conclosa la crida dels aspirants convocats.
  
Els aspirants hauran d'acreditar la seua personalitat per mitjà de la presentació del DNI, o del resguard amb fotografia, del passaport o del permís de conduir, sense que per a este efecte siguen vàlides les fotocòpies compulsades dels dits documents, així com de la còpia segellada amb el de l'oficina del registre general de la sol·licitud d'admissió a les proves.
  
Començades les proves, l'anunci de celebració dels restants exercicis es farà públic, pel tribunal, en el tauler d'anuncis municipal, amb una antelació mínima de 48 hores.
  
Les valoracions de la fase de concurs seran publicades en el tauler d'anuncis municipal.
  
Les o els aspirants quedaran decaiguts del seu dret quan es personen en els llocs de celebració quan ja s'hagen iniciat les proves o per inassistència a les mateixes, encara que es dega a causes justificades.
  
Novena. Publicitat de les llistes. Després de la realització de cada una de les proves, el tribunal farà pública, per mitjà d'anunci en el tauler d'anuncis municipal, la llista d'aspirants que les hagen superat.
  
Les relacions de les qualificacions dels aspirants que hagen accedit a la fase de concurs seran publicades en el tauler d'anuncis municipal.
  
El tribunal elevarà a l'Alcaldia la relació definitiva dels aspirants que han superat les proves per orde de puntuació, per a la seua inserció en el Diari Oficial de la Generalitat Valenciana i tauler d'anuncis municipal.
  
Desena. Coneixements de valencià. L'acreditació dels coneixements de valencià per les i els aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, podrà realitzar-se per mitjà de la presentació d'algun dels documents següents:
  
Títol de batxiller o equivalent cursat a la Comunitat Valenciana, amb superació de les assignatures de valencià.
  
Títol de l'Escola Oficial d'Idiomes corresponent al tercer curs de coneixements de valencià.
  
Certificat de nivell mitjà de la Junta Qualificadora de Coneixements del Valencià.
  
Els que no puguen acreditar estos coneimxements, conforme al que establix el punt anterior, hauran de realitzar el curs específic de valencià a que es referix l'article 9.4 del Text Refós de la Llei de la Funció Pública Valenciana.
  
Onzena. Presentació de documents. En el termini de 20 dies hàbils, comptats des del sendemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar en l'Oficina del Registre General o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, la documentació següent:
  
a) Certificat de naixement expedit pel registre civil corresponent o fotocòpia del DNI o del passaport en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria.
  
c) Declaració de no haver sigut separat o separada per mitjà d'expedient disciplinari de qualsevol administración o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic oficial acreditatiu de posseir la capacitat física necessària per a l'acompliment de les funcions del lloc de treball oferit.
  
Aquells que tingueren la condició de funcionaris/es públics/es o de personal laboral al servici de l'administració municipal, estaran exempts de justificar les condicions i requisits que ja tingueren anteriorment acreditats davant de la mateixa.
  
Els i les aspirants seleccionats que dins del termini establit en el punt anterior, i excepte casos de força major, no presentaren la documentació acreditativa o se'n deduira que manquen d'algun dels requisits exigits, no podran ser anomenats funcionaris de carrera; sense perjudici de la responsabilidad que pogueren haver incorregut per falsedat en les seues sol·licituds de participació.
  
La plaça no ocupada per l'aspirant que no presente la documentació quedarà vacant.
  
Dotzena. Nomenament de funcionaris. Conclòs el procés selectiu i transcorregut el termini de presentació de la documentació, els que l'hagueren superat seran anomenats funcionaris de carrera per mitjà de resolució de l'Alcaldia, que es publicarà en el Diari Oficial de la Generalitat Valenciana.
  
Els i les aspirants que hagen superat el procés selectiu, s'incorporaran al lloc de treball en un termini màxim de sis mesos des de la publicació de la resolució a què es referix el paràgraf anterior.
  
Tretzena. El tribunal. El tribunal de selecció de las presents proves selectives, una vegada anomenat, serà publicat juntament amb la resolució que faça pública la relació provisional d'admesos i exclosos, amb una antelació mínima d'un mes a la data del començament de les proves, estant compost per:
  
President: L'alcalde de la corporació, o membre de la mateixa en qui delegue.
  
Vocals:
  
- Un regidor representant de cada grup polític municipal.
  
- Una regidora delegada de l'Àrea de Parcs i Jardins.
  
- Un representant de l'administració del Govern Valencià, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un representant del professorat oficial o especialista de qualsevol departament o unitat de la Generalitat Valenciana, designat per la Direcció General d'Administració Territorial, Àrea d'Administració Local, de la Conselleria de Justícia i Administracions Públiques.
  
- Un/a representant anomenat per les organitzacions sindicals representades en la Taula Sectorial de Funció Pública, que actuarà en nom de totes elles.(Decret 33/1999, art. 8.2)
  
- Un tècnic designat per l'Alcaldia d'entre funcionaris/as de carrera de la corporació.
  
- Secretari: el de la corporació o funcionari/a de carrera en qui delegue, que actuarà igualment com a vocal.
  
La composició del tribunal inclourà la dels respectius suplents.
  
Per al millor compliment de la seua missió, el tribunal podran sol·licitar i obtindre els col·laboradors, ajudants i assessors especialistes en aquelles proves que ho estimen necessari o convenient, que es limitaran a l'exercici de les seues respectives especialitats i col·laboraran amb el tribunal.
  
El tribunal tindrà la consideració d'òrgan col·legiat de l'administració, i com a tal estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els seus membres, així com els col·laboradors, ajudants i assessors especialistes; hauran d'abstindre's i podran ser recusats pels interessats quan concórreguen en ells circumstàncies de les previstes en els articles 28 i 29 de l'esmentada llei.
  
Tots els membres del tribunal hauran de reunir els requisits establits en l'article 13.4 del Text Refós de la Llei de la Funció Pública Valenciana, i almenys la meitat més un dels mateixos haurà de tindre una titulació corresponent a la mateixa àrea de coneixements de l'exigida per a l'ingrés.
  
Catorzena. Dret Supletori. A les presents proves selectives els seran aplicables:
  
- Llei 30/1984, de 2 d'agost, de Mesures per a la Reforma de la Funció Pública, i modificacions posteriors.
  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció de funcionaris d'Administració Local.
  
- Llei 7/1985, de 2 d'abril, Reguladora de les Bases del Règim Local.
  
- Reial Decret Legislatiu 781/1986, de 18 d'abril, text refós de les disposicions legals vigents en matèria de règim local.
  
- Text Refós de la Llei de la Funció Pública Valenciana, de 24 d'octubre de 1995.
  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
  
I les restants disposicions de l'ordenament jurídic aplicables de la Funció Pública.
  
Quinzena. Norma final. La present convocatòria, les seues bases i quants actes administratius se'n deriven i de les actuacions del tribunal de selecció podran ser impugnats en els casos i en la forma establits per la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i Llei 29/1998, de 13 de juliol, Reguladora de la Jurisdicció contenciosa administrativa.
  
ANNEX
  
Temari de les proves selectives
  
Tema 1. La Constitució Espanyola de 1978: Estructura i principis fonamentals. L'organització territorial de l'Estat. L'Estatut d'Autonomia de la Comunitat Valenciana.
  
Tema 2. El municipi. El terme municipal. La població. Organització municipal. Competències.
  
Tema 3. Coneixement del municipi de Tavernes Blanques: la seua història, la seua geografia, la seua cultura, els seus festejos.
  
principals aspectes urbanístics, els seus carrers, places. Ubicació dels seus principals edificis públics, monuments.
  
Tema 4. Morfologia i fisiologia vegetal. Parts de la planta i el seu funcionament.
  
Tema 5. Realització de plantacions i sembrats.
  
Tema 6. Instal·lacions. Reg i drenatges. Tipus d'instal·lacions.
  
Tema 7. Principals operacions de conservació i manteniment en parcs i jardins. Ferramentes i materials usats.
  
Tema 8. Poda d'espècies arbòries i arbustives ornamentals.
  
Tema 9. Normes generals de seguretat i higiene en el treball.
  
Tema 10. Plagues, malalties i el seu tractament.
  
Tema 11. Parcs i jardins de Tavernes Blanques .
  
ANNEX II
  
BAREM DE MÈRITS A VALORAR
  
Orde de 20 de gener de 2000, del conseller de Justícia i Administracions Públiques, DOGV núm. 3677 de data 31-01-2000, Art.7.
  
A) Antiguitat i grau
  
1. Antiguitat: Es valorarà 0,05 punts per cada mes complet de servicis en actiu en les distintes administracions públiques, fins a un màxim de 9 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració pública.
  
2. Grau: El grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat serà, en conseqüència, d'11 punts.
  
B) Formació
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això: 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts, i d'acord amb l'escola següent:
  
a) De 100 o més hores, 2,00 punts.
  
b) De 75 o més hores, 1,50 punts.
  
c) De 50 o més hores, 1,00 punt.
  
d) De 25 o més hores, 0,50 punts.
  
e) De 15 o més hores, 0,20 punts.
  
En cap cas es puntuaran en el present subapartat ni en l'anterior els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, estos es valoraran per una sola vegada, no sent susceptibles de ser valorades successives edicions d'un mateix curs.
  
3. Valencià: el coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:
  
a) Coneixement oral: 0,75 punts.
  
b) Grau elemental: 1.00 punts.
  
c) Grau mitjà: 2,00 punts.
  
d) Grau superior: 3,00 punts.
  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, valorant-se exclusivament en este últim cas la disposició de nivells entesos com a cursos complets superats- superiors a l'exigit, a raó d'1 punt per nivell.
  
4. Idiomes comunitaris: fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per la universitat o escola oficial d'idiomes.
  
La puntuació màxima possible a obtindre en el present apartat serà, en conseqüència, d'11 punts.
  
C) Mèrits específics
  
1. Les titulacions acadèmiques i els cursos de formació, en matèries que estiguen relacionades amb les funcions del lloc, es valoraran, fins a un màxim de 3 punts, d'acord amb l'escala següent:
  
a) Titulacions acadèmiques i cursos de 100 o més hores de duració, entre un mínim d'1,5 i un màxim de 2,5 punts.
  
b) Cursos de duració igual o superior a 15 hores i inferior a 100 hores, entre un mínim de 0,5 i un màxim d'1,5 punts.
  
Les titulacions acadèmiques seran sempre distintes de les que poguera tindre el lloc de treball com a requisit, i d'igual o superior nivell al de les exigides per a pertànyer al grup de titulació respectiu.
  
2. L'experiència en l'acompliment de llocs amb funcions iguals o semblants, o amb nivells de responsabilitat iguals o superiors, fins a un màxim de tres punts, a raó d'entre 0,10 i 0,20 punts per mes complet de servicis.
  
La puntuació màxima a obtindre per este apartat serà, en conseqüència, de 6 punts.
  
La puntuació màxima a obtindre per tots els apartats serà de 28 punts.